PMIndiaData/PMIndiaSum huggingface dataset:
প্রধানমন্ত্রী মোদী, বাংলাদেশের প্রধানমন্ত্রী শেখ হাসিনা এবং পশ্চিমবঙ্গ ও ত্রিপুরার মুখ্যমন্ত্রীরা যৌথভাবে বাংলাদেশে তিনটি প্রকল্পের সূচনা করলেন

প্রধানমন্ত্রী শ্রী নরেন্দ্র মোদী, বাংলাদেশের প্রধানমন্ত্রী শেখ হাসিনা, পশ্চিমবঙ্গের মুখ্যমন্ত্রী শ্রীমতী মমতা বন্দ্যোপাধ্যায় এবং ত্রিপুরার মুখ্যমন্ত্রী শ্রী বিপ্লব কুমার দেব যৌথভাবে আজ (সোমবার) ভিডিও কনফারেন্সের মাধ্যমে বাংলাদেশে তিনটি প্রকল্পের সূচনা করেন। ভারতের পররাষ্ট্র মন্ত্রী শ্রীমতী সুষমা স্বরাজ এবং বাংলাদেশের পররাষ্ট্র মন্ত্রী ঢাকা থেকে ভিডিও কনফারেন্সের মাধ্যমে প্রকল্পগুলির সূচনা অনুষ্ঠানে যোগ দেন। এই প্রকল্পগুলির মধ্যে রয়েছে – বাংলাদেশের ভিরামারা ও ভারতের বহরমপুরের মধ্যে বর্তমানে সংযুক্ত বিদ্যুৎ লাইনের মাধ্যমে বাংলাদেশকে অতিরিক্ত ৫০০ মেগাওয়াট বিদ্যুৎ সরবরাহ। আখাউরা-আগরতলা রেল সংযোগ এবং বাংলাদেশ রেলের কুলাউরা-শাহবাজপুর শাখার পুনঃপ্রতিষ্ঠা। এই উপলক্ষে প্রধানমন্ত্রী শ্রী মোদী সাম্প্রতিককালে কাঠমান্ডুতে বিমস্টেক শীর্ষ বৈঠকে, শান্তিনিকেতনে এবং লন্ডনে আয়োজিত কমনওয়েল্‌থ শিখর সম্মেলনে বাংলাদেশের প্রধানমন্ত্রী শেখ হাসিনার সঙ্গে সাক্ষাতের কথা স্মরণ করেন। প্রতিবেশী দেশগুলির সঙ্গে প্রতিবেশীসুলভ সম্পর্কের কথা পুনরায় উল্লেখ করে প্রধানমন্ত্রী বলেন, প্রচলিত প্রোটোকলের বাইরে গিয়ে নেতৃবৃন্দের সঙ্গে আলাপ-আলোচনা ও স্বল্প সময়ের ব্যবধানে পারস্পরিক দেশে সফর অব্যাহত রাখতে হবে। তিনি বলেন, প্রতিবেশী দেশগুলির সঙ্গে ঘনিষ্ঠতা তাঁর এবং বাংলাদেশের প্রধানমন্ত্রীর মধ্যে স্বল্প সময়ের ব্যবধানে আলাপ-আলোচনা তথা সাক্ষাতেরই প্রতিফলন ঘটায়। দুই দেশের মধ্যে ১৯৬৫-র আগে যে ধরণের যোগাযোগ ব্যবস্থা ছিল, তা পুনঃপ্রতিষ্ঠা করার ব্যাপারে বাংলাদেশের প্রধানমন্ত্রী শেখ হাসিনার পরিকল্পনার কথাও প্রধানমন্ত্রী শ্রী মোদী উল্লেখ করেন। এই লক্ষ্যে বিগত কয়েক বছরের অগ্রগতিতে শ্রী মোদী সন্তোষ প্রকাশ করেন। তিনি আরও বলেন, আজ আমরা বিদ্যুৎ সরবরাহ বৃদ্ধি তথা রেল যোগাযোগ বাড়াতে দুটি প্রকল্পও শুরু হয়েছে। ২০১৫-তে তাঁর বাংলাদেশ সফরের কথা স্মরণ করে প্রধানমন্ত্রী মোদী বলেন, তখন সিদ্ধান্ত হয়েছিল যে বাংলাদেশকে অতিরিক্ত ৫০০ মেগাওয়াট বিদ্যুৎ সরবরাহ করা হবে। পশ্চিমবঙ্গ ও বাংলাদেশের মধ্যে বিদ্যুৎ সংযোগ ব্যবস্থাকে ব্যবহার করে সরবরাহের কাজ করা হচ্ছে। বিদ্যুৎ সরবরাহের কাজ সুষ্ঠুভাবে সম্পন্ন হওয়ায় তিনি পশ্চিমবঙ্গের মুখ্যমন্ত্রীর ভূমিকারও প্রশংসা করেন। তিনি আরও বলেন, এই প্রকল্পের কাজ শেষ হওয়ার ফলে ভারত থেকে বাংলাদেশে ১.১৬ গিগাওয়াট বিদ্যুৎ সরবরাহ করা হচ্ছে। ভারত ও বাংলাদেশের দ্বিপাক্ষিক সম্পর্কের মধ্যে বিদ্যুৎ সরবরাহ মেগাওয়াট থেকে গিগাওয়াটে নিয়ে যাওয়ার এই যাত্রাপথ এক সোনালী যুগের প্রতীকস্বরূপ। প্রধানমন্ত্রী আরও বলেন, আখাউরা-আগরতলা রেল যোগাযোগ দুই দেশের মধ্যে সীমান্তপারের যোগাযোগের ক্ষেত্রে আরও একটি যোগসূত্র স্থাপন করবে। সুষ্ঠুভাবে এই কাজ সম্পন্ন করতে ত্রিপুরার মুখ্যমন্ত্রী শ্রী বিপ্লব কুমার দেবের ভূমিকারও প্রশংসা করেন প্রধানমন্ত্রী। প্রধানমন্ত্রী শেখ হাসিনা ২০২১ সাল নাগাদ বাংলাদেশকে মধ্যবিত্ত আয়ের দেশ হিসেবে এবং ২০৪১-এর মধ্যে উন্নত দেশ হিসেবে গড়ে তোলার যে লক্ষ্য নিয়েছেন, প্রধানমন্ত্রী শ্রী মোদী তার প্রশংসা করেন। প্রধানমন্ত্রী শ্রী মোদী বলেন, দুই দেশের মধ্যে ঘনিষ্ঠ সম্পর্ক ও মানুষে-মানুষে যোগাযোগ দু’দেশের উন্নয়ন ও সমৃদ্ধিকে এক নতুন উচ্চতায় নিয়ে যাবে। /
প্রধানমন্ত্রী বলেছেন, ইন্ডিয়া গেটে নেতাজী সুভাষ চন্দ্র বসুর একটি বিশালাকার মূর্তি প্রতিষ্ঠা করা হবে

নতুন দিল্লি, ২১ জানুয়ারি, ২০২২ প্রধানমন্ত্রী শ্রী নরেন্দ্র মোদী ঘোষণা করেছেন যে ইন্ডিয়া গেটে নেতাজী সুভাষ চন্দ্র বসুর একটি বিশালাকার মূর্তি প্রতিষ্ঠা করা হবে । নেতাজী সুভাষ চন্দ্র বসুর এই বিশালাকার মূর্তির কাজ সম্পূর্ণ না হওয়া পর্যন্ত সেখানে হলোগ্রাম মূর্তি থাকবে।২৩-শে জানুয়ারি নেতাজীর জন্মবার্ষিকীতে এই হলোগ্রাম মূর্তির উন্মোচন করা হবে । একাধিক ট্যুইটবার্তায় প্রধানমন্ত্রী জানান; “এমন এক সময় যখন সমগ্র দেশ নেতাজী সুভাষ চন্দ্র বসুর ১২৫-তম জন্মবার্ষিকী উদযাপন করছে, তখন আমি আনন্দের সঙ্গে জানাচ্ছি যে, গ্রানাইড দিয়ে তৈরি তাঁর বিশাল মূর্তিটি ইন্ডিয়া গেটে প্রতিষ্ঠা করা হবে । ভারতবাসী তাঁর প্রতি যে ঋণী এই মূর্তি তারই প্রতীক। নেতাজী সুভাষ চন্দ্র বসুর বিশাল মূর্তি নির্মাণ শেষ না হওয়া পর্যন্ত তার একটি হলোগ্রাম মূর্তি ওই একই জায়গায় থাকবে । ২৩-শে জানুয়ারি নেতাজীর জন্মবার্ষিকীতে আমি এই হলোগ্রাম মূর্তির উন্মোচন করব ।”
কোভিড -১৯ এর সময়ে জীবন

প্রধানমন্ত্রী নরেন্দ্র মোদী ‘লিঙ্কড ইন’ সোশ্যাল মিডিয়ায় তাঁর ভাবনার কথা শেয়ার করেছেন, এগুলি পড়ে নবীন প্রজন্ম এবং পেশাদাররা মজা পাবেন। ‘লিঙ্কড ইন’ সোশ্যাল মিডিয়ায় শেয়ার করা প্রধানমন্ত্রী নরেন্দ্র মোদীর লেখাটি নিম্নরূপঃ অত্যন্ত সমস্যা-সঙ্কুল সূত্রপাত হল এই শতাব্দীর তৃতীয় দশকের। কোভিড-১৯ সংক্রমণ আমাদের জীবনে অনেক প্রতিকূলতা নিয়ে এসেছে। পেশাদার জীবনের গতিমুখ বদলে দিয়েছে করোনা ভাইরাস। আজকাল, বাড়িই হয়ে উঠেছে নতুন অফিস। ইন্টারনেট হল নতুন অফিস কক্ষ। কিছু সময়ের জন্যে সহকর্মীদের সঙ্গে বসে কাজ করা ইতিহাসের বিষয় হয়ে উঠেছে। এই পরিবর্তনের সঙ্গে আমার নিজেকেও অভিযোজিত করতে হচ্ছে। আমার কেন্দ্রীয় মন্ত্রীসভার সদস্যদের সঙ্গে, আমলাদের সঙ্গে, কিম্বা বিশ্বনেতাদের সঙ্গে এখন শুধু ভিডিও কনফারেন্সিং এর মাধ্যমেই কথা বলছি। অন্যান্য সংশ্লিষ্ট ব্যক্তি ও সংস্থার কাছ থেকে তৃণমূল স্তরের প্রতিক্রিয়া জানতে এখন সমাজের বিভিন্ন অংশের মানুষের সঙ্গেও ভিডিও কনফারেন্সিং এর মাধ্যমে কথা বলতে হচ্ছে। বিভিন্ন অসরকারি সংস্থা, নাগরিক সমাজ এবং গোষ্ঠী সংস্থার সঙ্গে অনেক আলোচনা করেছি। রেডিও জকিদের সঙ্গেও একটি ভিডিও বার্তালাপ হয়েছে। তাছাড়া আমি প্রতিদিন সমাজের বিভিন্ন অংশের মানুষের সঙ্গে ফোনে কথা বলে তাঁদের মতামত জানি। এই সময়ে মানুষ যেভাবে বাড়ি থেকে কাজ করছেন তা দেখে আমি অভিভূত। সাধারণ মানুষের উদ্দেশে ই বাড়িতে থাকা নিয়ে প্রাসঙ্গিক বার্তাবাহী আমাদের সিনেমা জগতের রথী মহারথীদের তৈরি করা বেশ কিছু সৃষ্টিশীল ভিডিও আমার ভাল লেগেছে। আমাদের প্রখ্যাত গায়কেরা একটি অনলাইন কনসার্ট করেছেন। বিশিষ্ট দাবা খেলোয়াড়রা ডিজিটাল দাবা প্রতিযোগিতা করেছেন। এভাবে নানা সৃষ্টিশীল উপায়ে সমাজের বিশিষ্ট মানুষেরা কোভিড-১৯ সংক্রমণের বিরুদ্ধে যুদ্ধ জারি রেখেছেন। কাজের জায়গাগুলির দ্রুত ডিজিটাল রূপান্তর অগ্রাধিকার পাচ্ছে। আর কেনই পাবে না? প্রযুক্তির রূপান্তর সবসময়ই দরিদ্রদের জীবনে সুফলদায়ক। এটি এমন রূপান্তর যা আমলাতান্ত্রিক শ্রেণিবিন্যাসকে ভেঙে দেয়, দালালদের নির্মূল করে এবং কল্যাণমূলক পদক্ষেপগুলিকে ত্বরান্বিত করে। আমাকে যদি আপনি একটি উদাহরণ দিতে বলেন তাহলে বলবো, ২০১৪ সালে যখন আমরা দেশের শাসন ক্ষমতায় এসে জনগনের জন্য কাজ করার সুযোগ পেয়েছি, আমরা দেশবাসীর, বিশেষ করে দরিদ্রদের জন্য নির্ধারিত সমস্ত উন্নয়ণ মূলক পদক্ষেপ এবং সরকার প্রদত্ত ভ্ররতুকি ও ছাড়কে তাদের জন ধন অ্যাকাউন্ট, আধার এবং মোবাইল নম্বর দিয়ে সংযুক্ত করতে শুরু করি। এই আপাতদৃষ্টিতে সহজ সংযোগটি দুর্নীতি এবং অনৈতিক তোলা আদায় বন্ধ করে দেয় যা কয়েক দশক ধরে চলছিল, কিপাশাপাশি এই প্রক্রিয়া সরকারকে একটি বোতামের ক্লিকের মাধ্যমে সুবিধাভোগীদের ব্যাঙ্ক আকাউন্টে সরাসরি টাকা পাঠানোর সুযোগ করে দিয়েছে। একটি বোতামের এই ক্লিক সরকারি ফাইলগুলিকে একাধিক স্তরের লালফিতের ফাঁস মুক্ত করে কয়েক সপ্তাহের বিলম্ব দূর করেছে। আমরা ইতিমধ্যেই সম্ভবতঃ ভারতে বিশ্বের সর্ববৃহৎ চিকিৎসা পরিকাঠামো গড়ে তুলেছি। এই চিকিৎসা পরিকাঠামোটি কোটি কোটি পরিবারকে কোভিড-১৯ সংক্রমণ প্রতিহত করতে, সরাসরি এবং তাত্ক্ষণিকভাবে দরিদ্রদের ব্যাঙ্ক আকাউন্টে টাকা পাঠানোর ক্ষেত্রে আমাদের অত্যন্ত সহায়ক ভূমিকা পালন করেছে। আরেকটি এমন উল্লেখযোগ্য কাজ করেছি আমরা শিক্ষাক্ষেত্রে । ইতিমধ্যে এই শিক্ষাক্ষেত্রে অনেক সৃষ্টিশীল, অনেক অসামান্য পেশাদার মানুষেরা তাঁদের উদ্ভাবন ও প্রয়োগে ব্যস্ত রয়েছেন। এক্ষেত্রে প্রযুক্তির সংযুক্তকরণের এর সুবিধা রয়েছে। ভারত সরকার শিক্ষকদের সহায়তা এবং ই-লার্নিংকে উৎসাহ জোগাতে ‘দীকশা’ (
সিওলের ইয়োনসাই বিশ্ববিদ্যালয়ে মহাত্মা গান্ধীর আবক্ষ মূর্তি উন্মোচন করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ (২১শে ফেব্রুয়ারি) সিওলের ইয়োনসেই বিশ্ববিদ্যালয়ে মহাত্মা গান্ধীর আবক্ষ মূর্তি উন্মোচন করেন। অনুষ্ঠানে, দক্ষিণ কোরিয়ার রাষ্ট্রপতি শ্রী মুন জে-ইন, ফার্স্ট লেডি কিম জাং-সুক এবং রাষ্ট্রসঙ্ঘের প্রাক্তন মহাসচিব শ্রী বান কি-মুন উপস্থিত ছিলেন। প্রধানমন্ত্রী বলেন, ইয়োনসেই বিশ্ববিদ্যালয়ে বাপু’র আবক্ষ মূর্তি উন্মোচিত করতে পেরে তিনি নিজেকে সম্মানিত মনে করছেন, বিশেষ করে যখন ভারত বাপু’র ১৫০তম জন্মবার্ষিকী পালন করছে। শ্রী মোদী বলেন, সন্ত্রাসবাদ এবং জলবায়ু পরিবর্তন – এই দুই সমস্যার মোকাবিলা করার ক্ষেত্রে বাপু’র আদর্শ যথেষ্ট সাহায্য করবে। তিনি আরও বলেন, বাপু আমাদের দেখিয়েছেন প্রকৃতির সঙ্গে সমন্বয় রেখে কিভাবে জীবনযাপন করা যায় এবং কিভাবে কার্বন নিঃসরণ কমানো যায়। তিনি এও আমাদের দেখিয়েছেন যে আমাদের আগামী প্রজন্মের জন্য পরিচ্ছন্ন এবং সবুজ পৃথিবী রেখে যাওয়ার বিষয়টিও অত্যন্ত জরুরি। প্রসঙ্গত, দক্ষিণ কোরিয়ার সবথেকে মর্যাদাপূর্ণ বিশ্ববিদ্যালয় হল ইয়োনসেই বিশ্ববিদ্যালয়। দক্ষিণ কোরিয়ার মহাত্মা গান্ধীকে শান্তির মূর্ত প্রতীক হিসেবে সম্মান করা হয়। /…
লক্ষ্ণৌ-য়আন্তর্জাতিক যোগ দিবসের অনুষ্ঠানে অংশগ্রহণ করলেন প্রধানমন্ত্রী

আজআন্তর্জাতিক যোগ দিবস, ২০১৭। এই দিনটিতে উত্তরপ্রদেশের লক্ষ্ণৌ-য় যোগ প্রদর্শনেরঅনুষ্ঠানে অংশগ্রহণ করলেন প্রধানমন্ত্রী শ্রী নরেন্দ্র মোদী । এই উপলক্ষেহাজার হাজার মানুষ আজ সমবেত হন শহরের রমাবাঈ আম্বেদকর ময়দানে। অবিশ্রান্ত বর্ষণউপেক্ষা করেও তাঁরা এদিন ছুটে আসেন যোগচর্চার আকর্ষণে। উৎসাহীজনতার উদ্দেশে ভাষণদানকালে সারা দেশে যোগ দিবসের অনুষ্ঠানে অংশগ্রহণকারীদেরঅভিনন্দন জানান প্রধানমন্ত্রী। তিনি বলেন, বহু মানুষের জীবনে যোগ হয়ে উঠেছে একবিশেষ অঙ্গ। এমনকি ভারতের বাইরেও এর জনপ্রিয়তা এখন তুঙ্গে। আর এইভাবেই, যোগচর্চাতথা যোগাভ্যাস সমগ্র বিশ্বকে যুক্ত করেছে ভারতের সঙ্গে। শ্রী মোদীবলেন, গত তিন বছরে বেশ কিছু যোগচর্চার প্রতিষ্ঠান গড়ে উঠেছে সারা দেশে। এই ঘটনায়তিনি বিশেষভাবে আনন্দিত। এর পাশাপাশি, যোগ শিক্ষকদের চাহিদাও উত্তরোত্তর বৃদ্ধিপেয়ে চলেছে। শুধুমাত্র শারীরিক দিক থেকে সক্ষম থাকাই যথেষ্ট নয়। শরীর ও মনের দিকথেকে ভালো থাকাও সমান গুরুত্বপূর্ণ। যোগচর্চা তথা যোগাভ্যাস যে ভালো থাকার একবিশেষ উপায় সে কথারও উল্লেখ করেন প্রধানমন্ত্রী। প্রত্যেকদেশবাসীর উদ্দেশে আহ্বান জানিয়ে শ্রী মোদী বলেন যে যোগ হল স্বাস্থ্যের আশ্বাস।এটির চর্চা, অভ্যাস বা অনুশীলনের জন্য খুব বেশি অর্থ ব্যয় করতে হয় না। তাই,প্রত্যেকেরই উচিৎ যোগকে তাঁদের জীবনযাপনের একটি অঙ্গ হিসেবে গ্রহণ করা। এর আগে,প্রধানমন্ত্রী শ্রী মোদীকে লক্ষ্ণৌ-এ স্বাগত জানিয়ে উত্তরপ্রদেশের মুখ্যমন্ত্রীযোগী আদিত্যনাথ বলেন যে যোগ হল আমাদের ঐতিহ্যেরই এক অঙ্গ বিশেষ যা, আমাদের মধ্যেঐক্য ও সংহতির প্রসার ঘটায়। /
ভারতীয় বায়ুসেনার মার্শাল অর্জন সিং-এরপ্রয়াণে গভীর শোক জ্ঞাপন করলেন প্রধানমন্ত্রী

নয়া দিল্লি: প্রধানমন্ত্রী শ্রী নরেন্দ্র মোদি ভারতীয় বিমান বাহিনীর মার্শাল অর্জন সিং-এরপ্রয়াণে গভীর শোক জ্ঞাপন করেছেন| ধারাবাহিক ট্যুইট বার্তায় প্রধানমন্ত্রী বলেন যে,ভারতীয় বায়ুসেনার (আই.এ.এফ.) সক্ষমতা বৃদ্ধির জন্য আই.এ.এফ. মার্শাল অর্জন সিং-এরদৃঢ় সংকল্পপূর্ণ দৃষ্টিভঙ্গি আমাদের প্রতিরক্ষার সামর্থ্যে অসামান্য শক্তি প্রদানকরেছে| তাঁকে মহান বায়ু যোদ্ধা এবং এক অসাধারণ মানুষ হিসেবেউল্লেখ করে প্রধানমন্ত্রী তাঁর পরিবার-পরিজন এবং তাঁর দুর্ভাগ্যপূর্ণ মৃত্যুতেশোকগ্রস্তদের সমবেদনা জানান| প্রধানমন্ত্রী বলেন, “ভারতীয় বায়ুসেনার মার্শাল অর্জনসিং-এর দুর্ভাগ্যজনক প্রয়াণে দেশ শোকগ্রস্ত| দেশের প্রতি তাঁর অসাধারণ সেবাকে আমরাস্মরণ করি| ভারতীয় বায়ুসেনার (আই.এ.এফ.) সক্ষমতা বৃদ্ধির জন্যআই.এ.এফ. মার্শাল অর্জন সিং-এর দৃঢ় সংকল্পপূর্ণ দৃষ্টিভঙ্গি আমাদের প্রতিরক্ষারসামর্থ্যে অসামান্য শক্তি প্রদান করেছে| ১৯৬৫ সালে ভারতীয় বায়ুসেনার মার্শাল অর্জন সিং-এরঅসামান্য নেতৃত্ব দেশ কখনও ভুলবে না| ভারতীয় বায়ুসেনা তখন উল্লেখযোগ্য পদক্ষেপদেখিয়েছিল| কিছুদিন আগে আমি তাঁর সঙ্গে সাক্ষাত করেছিলাম| যিনিতাঁর দুর্বল স্বাস্থ্য নিয়ে আমার ‘না’ বলা সত্বেও অভিবাদন জানানোর জন্য উঠেদাঁড়ানোর চেষ্টা করেছিলেন| এমনই ছিল তাঁর সৈনিক শৃঙ্খলা| এই মহান বায়ু যোদ্ধা ও অসাধারণ মানুষ আই.এ.এফ.-এরমার্শাল অর্জন সিং-এর দুর্ভাগ্যপূর্ণ মৃত্যুতে তাঁর পরিবার-পরিজন এবং শোকগ্রস্তদেরআমি সমবেদনা জানাই| তাঁর চির শান্তি কামনা করি (আর.আই.পি.—রেস্ট ইন পিস)|”
স্বাধীনতা সংগ্রামীদেরঅবসরকালীন ভাতা বৃদ্ধির

কেন্দ্রীয়স্বাধীনতা সংগ্রামী পেনশনার ও তাঁদের যোগ্য নির্ভরশীলদের বর্তমান পেনশন প্রকল্পনিম্নলিখিতভাবে পুনর্গঠিত হয়েছে:- ক্রমিক নং. স্বাধীনতা সংগ্রামীদের পর্যায় অবসরকালীন ভাতার বর্তমান পরিমাণ (প্রতিমাসে) অবসরকালীন ভাতার বর্ধিত পরিমাণ (প্রতিমাসে) ১. প্রাক্তন আন্দামান রাজনৈতিক বন্দী/জীবনসঙ্গী ২৪,৭৭৫ টাকা ৩০,০০০ টাকা ২. স্বাধীনতা সংগ্রামী যারা ব্রিটিশ ভারতের বাইরে কষ্টভোগ করেছেন ২৩,০৮৫ টাকা ২৮,০০০ টাকা ৩. আই.এন.এ. সহ অন্যান্য স্বাধীনতা সংগ্রামী/জীবনসঙ্গী ২১,৩৯৫ টাকা ২৬,০০০ টাকা ৪. নির্ভরশীল পিতামাতা/যোগ্য কন্যা (যেকোনো সময়ে সর্বাধিক তিনজন কন্যা) ৩,৩৮০ টাকা স্বাধীনতা সংগ্রামীর জন্য যত টাকা গ্রহণযোগ্য হত, তার ৫০%, অর্থাৎ ১৩,০০০টাকা থেকে ১৫,০০০টাকা সমস্ত স্বাধীনতা সংগ্রামী ও তাঁদের জীবনসঙ্গী এবং নির্ভরশীলপিতামাতা/উপযুক্ত কন্যা, প্রয়াত স্বাধীনতা সংগ্রামীদের পেনশনার যারা স্বতন্ত্রতাসৈনিক সম্মান পেনসন প্রকল্প (এস.এস.এস.পি.এস.) ১৯৮০ অনুসারে পেনসন গ্রহণ করছেনতাঁরা এই সিদ্ধান্তে উপকৃত হবেন|
আশা ও অঙ্গনওয়াড়ি কর্মীদের ভাতা বৃদ্ধির ঘোষণা প্রধানমন্ত্রীর

প্রধানমন্ত্রী শ্রী নরেন্দ্র মোদী আজ আশা এবং অঙ্গনওয়াড়ি কর্মীদের ভাতা বৃদ্ধির উল্লেখযোগ্য ঘোষণা করেছেন। আগামী মাস থেকে এই নতুন ভাতা কার্যকর হবে। শ্রী মোদী আজ নতুন দিল্লি থেকে ভিডিও কনফারেন্সিং-এর মাধ্যমে দেশ জুড়ে লক্ষাধিক আশা, অঙ্গনওয়াড়ি ও স্বাস্থ্য কর্মীর সঙ্গে কথা বলেন। প্রধানমন্ত্রী আশা কর্মীদের কেন্দ্রীয় সরকারের দেয় এই ভাতার পরিমাণ প্রায় দ্বিগুণ করার কথা ঘোষণা করেছেন। একই সঙ্গে, আশা কর্মী ও তাঁদের সহযোগীরা প্রধানমন্ত্রী জীবন জ্যোতি বিমা যোজনা এবং প্রধানমন্ত্রী সুরক্ষা বিমা যোজনার আওতায় বিনামূল্যে বিমার সুবিধা পাবেন। প্রধানমন্ত্রী আজ অঙ্গনওয়াড়ি কর্মীদের সাম্মানিক অর্থের পরিমাণও অনেকটা বাড়িয়ে দেওয়ার কথা ঘোষণা করেছেন। এই পর্যন্ত যাঁরা ৩ হাজার টাকা করে পেতেন, এখন থেকে তাঁরা ৪ হাজার টাকা করে পাবেন। একইভাবে, যাঁরা ২ হাজার ২০০ টাকা পেতেন, এখন থেকে তাঁরা ৩,৫০০ টাকা করে পাবেন। অঙ্গনওয়াড়ি সহায়কদের ভাতার পরিমাণও ১ হাজার ৫০০ টাকা থেকে বাড়িয়ে ২ হাজার ২৫০ টাকা করা হচ্ছে। যেসব অঙ্গনওয়াড়ি কর্মী ও তাঁদের সহায়করা কমন অ্যাপ্লিকেশন সফটওয়্যার ব্যবহার করছেন, তাঁরা অতিরিক্ত ভাতা পাবেন বলে প্রধানমন্ত্রী ঘোষণা করেছেন। তাঁদের কাজের মানের ওপর ভিত্তি করে এই ভাতার পরিমাণ ২৫০ টাকা থেকে ৫০০ টাকা পর্যন্ত হবে। প্রধানমন্ত্রী আজ সারা দেশের তিন ‘এ’-র দলগুলির সঙ্গে কথা বলেন। এরা হলেন – আশা কর্মী, অঙ্গনওয়াড়ি কর্মী এবং এএনএম (গ্রামীণ স্বাস্থ্য কর্মী/সেবিকা)। তিনি তাঁদের একসঙ্গে কাজ করা, উদ্ভাবনী পদ্ধতি ও প্রযুক্তি ব্যবহার এবং স্বাস্থ্য ও পুষ্টির ক্ষেত্রে পরিষেবা প্রদানের মাধ্যমে পোষণ অভিযানের লক্ষ্য পূরণের মাধ্যমে দেশে অপুষ্টি কমানোর জন্য তাঁদের প্রয়াসের প্রশংসা করেন।
কলকাতা পোর্ট ট্রাস্টের নাম শ্যামাপ্রসাদ মুখোপাধ্যায়ের নামানুসারে করার প্রস্তাবটি অনুমোদন করলো কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে কলকাতা বন্দরের নাম পরিবর্তন করে শ্যামাপ্রসাদ মুখার্জী বন্দর নামকরণের প্রস্তাবটি অনুমোদিত হয়েছে। কলকাতা পোর্ট ট্রাস্টের বোর্ড অফ্ ট্রাস্টিজ গত ২৫শে ফেব্রুয়ারি এই বন্দরের নাম পরিবর্তন করে শ্যামাপ্রসাদ মুখার্জী বন্দর করার প্রস্তাব অনুমোদন করে। বিশিষ্ট আইনজীবী, শিক্ষাবিদ, চিন্তাবিদ এবং জননেতা শ্রী মুখার্জী বহুমুখী প্রতিভার অধিকারী ছিলেন। কলকাতা বন্দরের সার্ধ শতবার্ষিকী উদযাপনের উদ্বোধনী অনুষ্ঠানে ১২ই জানুয়ারি পশ্চিমবঙ্গের মানুষের ভাবাবেগের বিষয়টি বিবেচনা করে এই বন্দরের নাম পরিবর্তনের ঘোষণা করা হয়। ডঃ শ্যামাপ্রসাদ মুখার্জী ছিলেন জাতীয় একতা, বাংলার উন্নয়ন, শিল্পায়ন এবং এক দেশ এক বিচার ব্যবস্থার কট্টর সমর্থক। পশ্চাদপটঃ দেশে কলকাতা বন্দরই একমাত্র বৃহৎ নদী বন্দর। ১৮৭০ সালে ১৭ই অক্টোবর একটি ট্রাস্ট এই বন্দরের পরিচালনার দায়িত্ব নেয়। ১৫০ বছরের ইতিহাসে ভারতের ব্যবসা বাণিজ্য ও অর্থনীতির প্রবেশ দ্বার হিসেবে কলকাতা বন্দর গুরুত্বপূর্ণ ভূমিকা পালন করেছে। ভারতের স্বাধীনতা সংগ্রাম, প্রথম ও দ্বিতীয় বিশ্বযুদ্ধ, পূর্ব ভারত সহ সারা দেশের সামাজিক ও সংস্কৃতিক পরিবর্তনের সাক্ষী এই বন্দর। সাধারণত, ভারতের প্রধান প্রধান বন্দরগুলি যে শহরে সেগুলি অবস্থিত, সেই শহরের নাম অনুসারে হয়ে থাকে। তবে, বিশিষ্ট নেতাদের ভূমিকার কথা স্মরণ করে কিছু কিছু ক্ষেত্রে কোনো কোনো বন্দরের নাম এই সব নেতাদের নাম অনুসারে করা হয়। ১৯৮৯ সালে সরকার নব সেবা পোর্ট ট্রাস্টের নাম জওহরলাল নেহেরু পোর্ট ট্রাস্ট করার সিদ্ধান্ত নিয়েছিল। ২০১১ সালে তুতিকোরিন পোর্ট ট্রাস্টের নামকরণ করা হয়েছিল ভি.ও চিদামবরানার পোর্ট ট্রাস্ট। তামিলনাড়ুর প্রাক্তন মুখ্যমন্ত্রী, বিশিষ্ট স্বাধীনতা সংগ্রামী শ্রী কে. কামরাজার-এর নাম অনুসারে এন্নোর পোর্ট লিমিটেডের নাম দেওয়া হয় কামরাজার পোর্ট লিমিটেড। সম্প্রতি ২০১৭ সালে, কান্দলা বন্দরের নামকরণ করা হয়েছে দীনদয়াল বন্দর। ভারতে অনেক জাতীয় নেতার নাম অনুসারে বিমানবন্দরের নামকরণ করা হয়েছে।
প্রধানমন্ত্রী ভারতীয় জন-ঔষধি পরিযোজনার সুবিধাভোগীদের সঙ্গে শ্রী মোদীর মতবিনিময়

প্রধানমন্ত্রী শ্রী নরেন্দ্র মোদী আজ (৭ মার্চ) নতুন দিল্লিতে ভিডিও কনফারেন্সের মাধ্যমে ‘প্রধানমন্ত্রী ভারতীয় জন-ঔষধি পরিযোজনা’র সুবিধাভোগী এবং জন-ঔষধি কেন্দ্রের দোকান মালিকদের সঙ্গে মতবিনিময় করেন। জেনেরিক ওষুধের ব্যবহার বৃদ্ধি এবং এ সম্বন্ধে সচেতনতা গড়ে তোলার লক্ষ্যে কেন্দ্রীয় সরকার ৭ই মার্চ, ২০১৯ তারিখে সারা দেশে ‘জন-ঔষধি দিবস’ পালনের সিদ্ধান্ত নিয়েছে। সারা দেশের ৫ হাজারেরও বেশি স্থান থেকে দোকান মালিক ও সুবিধাভোগীদের সঙ্গে মতবিনিময়ের সময় প্রধানমন্ত্রী জানান যে, কম দামে উন্নতমানের ওষুধের সরবরাহ নিশ্চিত করতে কেন্দ্রীয় সরকার দুটি বড় পদক্ষেপ নিয়েছে। প্রথমত, ৮৫০টি জরুরি ওষুধের দাম নিয়ন্ত্রিত করা হয়েছে এবং হার্টের স্টেন্ট ও হাঁটুর অস্ত্রোপচারের জন্য প্রয়োজনীয় যন্ত্রপাতির দাম কমানো হয়েছে। দ্বিতীয়ত, সারা দেশ জুড়ে একাধিক জন-ঔষধি কেন্দ্র খোলা হয়েছে। এই পদক্ষেপগুলি কেবল দরিদ্র ব্যক্তিদেরই নয়, মধ্যবিত্ত শ্রেণীর পক্ষেও বিশেষ সহায়ক হয়েছে বলে প্রধানমন্ত্রী জানান। শ্রী মোদী জানান যে, জন-ঔষধি কেন্দ্রগুলিতে বাজার মূল্যের ৫০ থেকে ৯০ শতাংশ কম দামে ওষুধ পাওয়া যায়। তিনি আরও বলেন, গত সাড়ে চার বছরে ৫ হাজারেরও বেশি জন-ঔষধি কেন্দ্র খোলা হয়েছে। এই কেন্দ্রগুলিতে কেবল উন্নতমানের ওষধই পাওয়া যায় না, এখানে স্বরোজগারের ব্যবস্থা এবং নতুন কর্মসংস্থানের সুযোগও সৃষ্টি হয় বলে প্রধানমন্ত্রী মন্তব্য করেন। স্বাস্থ্যক্ষেত্রে সার্বিক রূপান্তর সম্বন্ধে সরকারের ভাবনা-চিন্তার বিষয়ে প্রধানমন্ত্রী বলেন, এই সরকার স্বচ্ছতার সঙ্গে কাজ করার পদ্ধতি অবলম্বন করে সমস্যার সমাধানে আগ্রহী। স্বাস্থ্যক্ষেত্রে পরিবর্তন নিয়ে আসতে এই ক্ষেত্রের সকল সংশ্লিষ্ট পক্ষ একত্রিতভাবে কাজ করছে বলে শ্রী মোদী জানান। তিনি বলেন যে গত সাড়ে চার বছরে দেশে ১৫টি নতুন এইম্‌স হয় তৈরি হয়েছে কিংবা তৈরি হচ্ছে এবং ডাক্তারি পঠন-পাঠনে ৩১ হাজার এমবিবিএস ও স্নাতকোত্তর স্তরে আসন বৃদ্ধি হয়েছে। প্রধানমন্ত্রীর সঙ্গে মতবিনিময়ের সময়, জন-ঔষধি কেন্দ্রে উন্নতমানের ওষুধ পাওয়া যায় বলে সুবিধাভোগীরা আনন্দ প্রকাশ করেন। তাঁরা জানান যে, ওষুধের দাম কম হওয়ার ফলে তাঁরা অর্থের সাশ্রয় করেও যথাযথ চিকিৎসার সুবিধা পেয়েছেন। /…
ব্রিক্‌স রাষ্ট্রগুলির সঙ্গে ব্রিক্‌স নেটওয়ার্ক বিশ্ববিদ্যালয়ের সহযোগিতা চুক্তি

ব্রিক্‌স নেটওয়ার্ক ইউনিভার্সিটির সঙ্গে ব্রিক্‌স রাষ্ট্রগুলির যে চুক্তি স্বাক্ষরিত হয়েছে তাতে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার এই বৈঠক অনুষ্ঠিত হয়। এ বছর নভেম্বরে রাশিয়ার মস্কোয় তৃতীয় ব্রিক্‌স শিক্ষামন্ত্রীদের বৈঠকের সময় আলোচনাক্রমে এই চুক্তিটি স্বাক্ষরিত হয়। এই চুক্তি স্বাক্ষরের ফলে বৈজ্ঞানিক গবেষণা, উচ্চতর শিক্ষা, তথ্য বিনিময়, বিভিন্ন পদ্ধতির বিশ্লেষণ ও বাস্তবায়ন, গবেষণা কর্মসূচিতে যৌথ সহযোগিতা এবং ছাত্র, শিক্ষক তথা গবেষকদের বিনিময় কর্মসূচি নানাভাবে প্রসার লাভ করবে।
সাক্ষী মালিক রিও অলিম্পিকে ব্রোঞ্জ পদক পাওয়ায় প্রধানমন্ত্রীর অভিনন্দন

সাক্ষী মালিক মহিলাদের কুস্তিতে রিও অলিম্পিকে ব্রোঞ্জ পদক পাওয়ায়প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। এক বার্তায় প্রধানমন্ত্রী বলেছেন, ‘ সাক্ষী মালিক ইতিহাস গড়লেন ! ব্রোঞ্জ পদক জয়েরজন্য তাঁকে অভিনন্দন। সারা দেশ আনন্দে উত্তাল। রক্ষাবন্ধনের এইবিশেষ দিনে ভারতদুহিতা সাক্ষী মালিক জিতলেন ব্রোঞ্জ পদক আর আমাদের করে তুললেনগর্বিত। সাক্ষী মালিক আগামীদিনে বহু ক্রীড়াবিদকে অনুপ্রাণিত করবেন। ‘
আগামী ১৬ জুলাই উত্তরপ্রদেশে বুন্দেলখন্ড এক্সপ্রেসওয়ের উদ্বোধন করবেন প্রধানমন্ত্রী

নয়াদিল্লি, ১৩ জুলাই, ২০২২ আগামী ১৬ জুলাই উত্তরপ্রদেশ সফরে যাচ্ছেন প্রধানমন্ত্রী শ্রী নরেন্দ্র মোদী। ঐদিন বেলা ১১-৩০ মিনিট নাগাদ জালাউন জেলার কৈথেরি গ্রামে বুন্দেলখন্ড এক্সপ্রেসওয়ের উদ্বোধন করবেন তিনি। এই এক্সপ্রেসওয়ের শিলান্যাসও করেছিলেন প্রধানমন্ত্রী স্বয়ং ২০২০-র ২৯ ফেব্রুয়ারি তারিখে। মাত্র ২৮ মাসের মধ্যেই এক্সপ্রেসওয়েটির নির্মাণ কাজ সম্পূর্ণ হয়েছে। চারলেনের ২৯৬ কিলোমিটার দীর্ঘ এই সড়কটি নির্মাণ করতে ব্যয় হয়েছে ১৪,৮৫০ কোটি টাকা। দেশের সড়ক পরিকাঠামোর প্রসার ও উন্নয়নে কেন্দ্রীয় সরকারের অঙ্গীকার ও পদক্ষেপের একটি অঙ্গ হিসেবেই উত্তরপ্রদেশে এই সড়কপথ নির্মাণের কাজে হাত দেওয়া হয়। চারলেনের এই সড়কটিকে পরে ছয় লেনে রূপান্তরের একটি প্রস্তাবও রয়েছে। এই সড়কপথটি চিত্রকূট, বাঁদা, মাহোবা, হামিরপুর, জালাউন, আউরাইয়া এবং এটোয়া – এই সাতটি জেলার মধ্যে সংযোগ স্থাপন করবে। বুন্দেলখন্ড এক্সপ্রেসওয়েটি সংশ্লিষ্ট অঞ্চলের অর্থনৈতিক উন্নয়নে বিশেষ সহায়ক হবে বলে আশা করা হচ্ছে।
নারী ও শিশু বিকাশ কর্মসূচি রূপায়ণের লক্ষ্যে বিল অ্যান্ড মেলিন্ডা গেট্‌স ফাউন্ডেশনের সঙ্গে মউ স্বাক্ষর ভারতের

সুসংহত শিশু বিকাশ প্রকল্প (আই সি ডি এস) এবং সংশ্লিষ্ট অন্যান্য প্রযুক্তিগত ক্ষেত্রে সহযোগিতা প্রসারের লক্ষ্যে ভারতের নারী ও শিশু বিকাশ মন্ত্রক এবং বিল অ্যান্ড মেলিন্ডা গেট্‌স ফাউন্ডেশনের মধ্যে মউ স্বাক্ষরের বিষয়টিকে অনুমোদন দেওয়া হল কেন্দ্রীয় মন্ত্রিসভার বৈঠকে। বুধবার প্রধানমন্ত্রী শ্রী নরেন্দ্র মোদীর নেতৃত্বে এখানে মন্ত্রিসভার বৈঠকটি অনুষ্ঠিত হয়। স্বাক্ষরিত মউ-এর আওতায় আই সি ডি এস সহ অন্যান্য প্রাসঙ্গিক ক্ষেত্রগুলিতে তথ্য ও যোগাযোগ প্রযুক্তির ক্ষেত্রে সহযোগিতা প্রসারের মধ্য দিয়ে শিশু বিকাশ কর্মসূচিগুলির রূপায়ণের বিষয়টি আরও ভালোভাবে দেখভাল করা সম্ভব হবে। স্বাক্ষরিত মউ-এর আওতায় আই সি ডি এস-এর তথ্য ও যোগাযোগ প্রযুক্তি রূপায়ণের বিষয়টি যেমন বিশেষভাবে গুরুত্ব পাবে, তেমনই পুষ্টি বিশেষজ্ঞদের কাছ থেকে উচ্চ মানের কারিগরি সাহায্য ও সমর্থনও পাওয়া যাবে। এছাড়াও, জাতীয় পর্যায়ে যোগাযোগের লক্ষ্যে প্রচার ও অভিযান, যোগাযোগ কৌশল ও এ সংক্রান্ত রূপরেখা, স্থানীয় প্রয়োজন ও চাহিদা অনুযায়ী সহায়ক সরঞ্জামের ব্যবস্থা করা এবং শিশু বিকাশের কাজকর্মের ব্যাপক প্রসারের লক্ষ্যে বিভিন্ন উন্নয়ন পরিকল্পনা ছকে ফেলাও সম্ভব হবে এই মউ-এর আওতায়। প্রথম পর্যায়ে আটটি রাজ্যের ১৬২টি জেলার ১ লক্ষ অঙ্গনওয়াড়ি কেন্দ্রের ব্যবস্থাপনায় এই সহযোগিতা কর্মসূচি রূপায়িত হবে। সদ্যোজাত থেকে ছ’বছর বয়সী শিশু এবং গর্ভবতী ও প্রসূতি মায়েদের এই কল্যাণ কর্মসূচির আওতায় নিয়ে আসা হবে। যে রাজ্যগুলিকে এজন্য চিহ্নিত করা হয়েছে, তার মধ্যে রয়েছে – অন্ধ্রপ্রদেশ, বিহার, ছত্তিশগড়, ঝাড়খন্ড, মহারাষ্ট্র, মধ্যপ্রদেশ, রাজস্থান এবং উত্তরপ্রদেশ। বিল অ্যান্ড মেলিন্ডা গেট্‌স ফাউন্ডেশনের পক্ষ থেকে গর্ভবতী মা ও শিশুদের স্বাস্থ্য রক্ষার লক্ষ্যে জাতীয় ও রাজ্য স্তরে প্রযুক্তিগত সাহায্য ও সমর্থন দেওয়া হবে। শিশুর জন্মের আগে ও পরে এবং তার দু’বছর বয়স না হওয়া পর্যন্ত প্রয়োজনীয় পুষ্টির ব্যবস্থা করা হবে এই সহযোগিতা কর্মসূচির আওতায়।
জম্মু ও কাশ্মীরের বর্তমান পরিস্থিতির সামাল দিতে বিরোধী দলগুলিকে একজোট হয়ে কাজ করার আহ্বান জানালেন প্রধানমন্ত্রী

জম্মু ও কাশ্মীরের বিরোধী দলগুলির প্রতিনিধিরা আজ এখানে দেখা করেন প্রধানমন্ত্রী শ্রী নরেন্দ্র মোদীর সঙ্গে। প্রতিনিধিদলে ছিলেন ন্যাশনাল কনফারেন্সের শ্রী ওমরআবদুল্লাহ, ভারতীয় জাতীয় কংগ্রেসের শ্রী গুলাম আহমেদ মীর, পিপল্‌স ডেমোক্র্যাটিকফ্রন্টের শ্রী হাকিম মহম্মদ, সিপিএম-এর শ্রী এম ওয়াই তরিগামি, ডেমোক্র্যাটিকপার্টি (ন্যাশনালিস্ট)-এর শ্রী গুলাম হাসান মীর এবং অন্যান্যরা। জম্মু ও কাশ্মীরেরবর্তমান পরিস্থিতি সম্পর্কে আলোচনা ও মতবিনিময়ের লক্ষ্যেই আজ তাঁরা এখানে মিলিতহয়েছিলেন প্রধানমন্ত্রীর সঙ্গে। ঐরাজ্যের বর্তমান পরিস্থিতিতে গভীর উদ্বেগ ও আশঙ্কা প্রকাশ করেন শ্রী নরেন্দ্রমোদী। তিনি বলেন, সাম্প্রতিক গোলযোগ ও হাঙ্গামার ঘটনায় যাঁরা প্রাণ হারিয়েছেনতাঁরা সকলেই আমাদের, অর্থাৎ সমগ্র জাতিরই অঙ্গ। কোন যুবক কিংবা কোন পুলিশকর্মীঅথবা কোন নিরাপত্তা কর্মী – যেই হোন না কেন, তাঁদের মৃত্যু আমাদের ব্যথিত ওমর্মাহত করে তোলে। প্রধানমন্ত্রী প্রতিনিধিদলকে আরও জানান যে তাঁর সরকার, এমনকিসমগ্র জাতি জম্মু ও কাশ্মীর রাজ্যের সঙ্গেই রয়েছে। এই বার্তা রাজ্যের সর্বত্রজনসাধারণের কাছে পৌঁছে দেওয়ার জন্য প্রধানমন্ত্রী পরামর্শ দেন বিরোধী নেতৃবৃন্দেরকাছে। জম্মু ও কাশ্মীরের উন্নয়ন এবং রাজ্যবাসীর বিকাশের লক্ষ্যে তাঁর দৃঢ়অঙ্গীকারের কথাও ব্যক্ত করেন প্রধানমন্ত্রী। সেইসঙ্গে, রাজ্যে স্বাভাবিক অবস্থাফিরিয়ে আনার আবেদন জানান তিনি। প্রতিনিধিদলেরসঙ্গে আলোচনায় যে সমস্ত গঠনমূলক প্রস্তাব পেশ করা হয় তার প্রশংসা করে জম্মু ওকাশ্মীরের জনসাধারণের কল্যাণে তাঁর সরকারের প্রতিশ্রুতির কথা পুনর্ব্যক্ত করেন শ্রীমোদী । জম্মুও কাশ্মীরের বর্তমান পরিস্থিতির উন্নয়নে আলাপ-আলোচনা চালিয়ে যাওয়ার ওপর বিশেষ জোরদিয়ে প্রধানমন্ত্রী বলেন, সাংবিধানিক কাঠামোর মধ্যে রাজ্যের সমস্যার একটি স্থায়ী ওশান্তিপূর্ণ সমাধান একান্ত জরুরি। এই লক্ষ্যে সবক’টি রাজনৈতিক দলেরই একযোগে কাজ করাপ্রয়োজন বলে মনে করেন তিনি । /